Επικοινωνία Οκτωβρίου 2013

**Τρίτη 1/10/2013 Β΄ Τάξη: ΠΑΡΚΟ ΤΡΙΤΣΗΣ «Στο κέντρο της γης»**

Την Τρίτη 1 Οκτωβρίου 2013 οι μαθητές της Β΄ τάξης του Α΄ Αρσακείου Τοσιτσείου Δημοτικού Σχολείου Εκάλης θα πραγματοποιήσουν στο Πάρκο Τρίτση μια βιωματική ξενάγηση με στόχο την κατανόηση και την ανάπτυξη της κοινωνικής και περιβαλλοντικής νοημοσύνης. Οι μαθητές χωρισμένοι σε ομάδες και με την καθοδήγηση ειδικευμένου προσωπικού περνούν από διαμορφωμένους χώρους όπως: το μικρό μουσείο εντόμων και ασπόνδυλων, τους στάβλους με τα άλογα, τα δέντρα που μιλούν, τον κήπο βιοποικιλότητας και το βιολογικό λαχανόκηπο… για να παρατηρήσουν τα έντομα, να ακούσουν τα πουλιά, να μυρίσουν τα αρωματικά φυτά, να αγγίξουν τα δέντρα, να δουν από πού προέρχεται η τροφή που βάζουμε στο τραπέζι μας… Όλα αυτά εμφανίζονται μπροστά τους με χαρακτηριστικό τρόπο και εντυπώνονται για πάντα στη καρδιά και στο μυαλό τους.

**Τετάρτη 2/10/2013 Ε΄ Τάξη: Παγκόσμια Ημέρα Ζώων Sapt Hellas**

Την Τετάρτη 2 Οκτωβρίου 2013 οι μαθητές της Ε΄ τάξης του Α΄ Αρσακείου Τοσιτσείου Δημοτικού Σχολείου Εκάλης θα ενημερωθούν από την Sapt Hellas σε θεωρητικό και πρακτικό επίπεδο για την σωστή συμπεριφορά τους προς τους σκύλους (αδέσποτους ή δεσποζόμενους) και θα ευαισθητοποιηθούν σε σχέση με το πολύ καίριο πρόβλημα των αδέσποτων σκύλων (Πρόγραμμα «Εκστρατεία Ενημέρωσης»)

**Τετάρτη 2/10/2013 Στ΄ Τάξη: Ξενάγηση στο Θωρηκτό Αβέρωφ**

Την Τετάρτη 2 Οκτωβρίου 2013 οι μαθητές της Στ΄ τάξης του Α΄ Αρσακείου Τοσιτσείου Δημοτικού Σχολείου Εκάλης θα ξεναγηθούν στο πλοίο και θα γνωρίσουν τη σοφή διαρρύθμιση των κοινόχρηστων χώρων, που φιλοξενούσε σε περίοδο πολέμου 1200 άνδρες, τα διαμερίσματα του Ναυάρχου Παύλου Κουντουριώτη, τα συστήματα επικοινωνίας καθώς και τα βαρέα πυροβόλα. Ζωντανή μαρτυρία δόξας του Πολεμικού μας Ναυτικού, το "Αβέρωφ" παραμένει αιώνιο σύμβολο της Ελληνικής ναυτικής δύναμης, αφού πρωταγωνίστησε σε πλήθος επιτυχημένων πολεμικών επιχειρήσεων από το 1912 έως το 1944.

**Πέμπτη 3/10/2013 Α΄ Τάξη: Μουσείο Βαρνάβα «Το ψωμί και η καλλιέργεια της γης»**

Την Πέμπτη 3 Οκτωβρίου 2013 οι μαθητές της Α΄ τάξης του Α΄ Αρσακείου Τοσιτσείου Δημοτικού Σχολείου Εκάλης θα επισκεφθούν το Μουσείο Βαρνάβα και θα παρακολουθήσουν εκπαιδευτικό πρόγραμμα με θέμα το "ψωμί". Τα εκθέματα του μουσείου αποτελούν τη μεγαλύτερη συλλογή κεντημένων ψωμιών στην Ευρώπη, η οποία πρωτοτυπεί τόσο στο επίπεδο των σχεδίων όσο και στα επίπεδα των μεγεθών και των σχημάτων. Στο πρόγραμμα οι μαθητές εκτός από την έκθεση θα αναπαραστήσουν τη σπορά και τη συγκομιδή του καρπού, θα παρακολουθήσουν το άλεσμα, την παρασκευή και το κέντημα του ψωμιού.

**Παρασκευή 4/10/2013 Γ΄ Τάξη: Ιππικός Όμιλος**

Την Παρασκευή 4 Οκτωβρίου 2013 –Παγκόσμια Ημέρα Ζώων- οι μαθητές της Γ΄ τάξης του Α΄ Αρσακείου Τοσιτσείου Δημοτικού Σχολείου Εκάλης θα επισκεφθούν τις εγκαταστάσεις του Ιππικού Ομίλου Μεσογείων και θα ξεναγηθούν στη μικρή φάρμα του ομίλου. Παράλληλα οι μαθητές θα μάθουν όλα τα μυστικά για τη ζωή του αλόγου, τη φροντίδα που απαιτεί το ζώο αυτό σε ένα οργανωμένο όμιλο και θα ξεναγηθούν στους χώρους του ομίλου. Τέλος ειδικευμένοι εκπαιδευτές του ομίλου θα μιλήσουν στα παιδιά για το άθλημα της ιππασίας και τους ιππικούς αγώνες.

**Τετάρτη 9/10/2013 Δ΄ Τάξη: Κινηματογράφος Δαναός «Ο μικρός Νικόλας»**

Την Τετάρτη 9 Οκτωβρίου 2013 οι μαθητές της Δ΄ τάξης του Α΄ Αρσακείου Τοσιτσείου Δημοτικού Σχολείου Εκάλης θα παρακολουθήσουν τις περιπέτειες του μικρού Νικόλα στην μεγάλη οθόνη. . Είναι δημιούργημα του σεναριογράφου [Ρενέ Γκοσινί](http://el.wikipedia.org/wiki/%CE%A1%CE%B5%CE%BD%CE%AD_%CE%93%CE%BA%CE%BF%CF%83%CE%B9%CE%BD%CE%AF) και του σκιτσογράφου [Ζαν Ζακ Σανπέ](http://el.wikipedia.org/wiki/%CE%96%CE%B1%CE%BD_%CE%96%CE%B1%CE%BA_%CE%A3%CE%B1%CE%BD%CF%80%CE%AD) που παρουσιάζει τις περιπέτειες του μικρού Νικόλα", ενός αθώου και χαριτωμένου παιδιού που ζει με την οικογένειά του και τους φίλους του σε κάποια (μη καθορισμένη) πόλη της Γαλλίας τη δεκαετία του 1950.

**Παρασκευή 18/10/2013 Ε΄ Τάξη: Ρωμαϊκή Αγορά**

Την Παρασκευή 18 Οκτωβρίου 2013 οι μαθητές της Ε΄ τάξης του Α΄ Αρσακείου Τοσιτσείου Δημοτικού Σχολείου Εκάλης θα ξεναγηθούν στο Μουσείο που στεγάζεται στη Στοά Αττάλου και στον αρχαιολογικό χώρο, όπου κατά τους ρωμαϊκούς χρόνους λειτούργησε η Αγορά.

**Τετάρτη 23/10/2013 Α΄, Β΄, Γ΄, Δ΄ Τάξεις: Εορτασμός 28ης Οκτωβρίου**

Την Τετάρτη 23 Οκτωβρίου 2013 οι μαθητές των Α΄, Β΄, Γ΄ και Δ΄ τάξεων του Α΄ Αρσακείου Τοσιτσείου Δημοτικού Σχολείου Εκάλης θα παρακολουθήσουν τον εορτασμό της 28ης Οκτωβρίου στο θέατρο των Αρσακείων Τοσιτσείων Σχολείων.

**Πέμπτη 24/10/2013 Ε΄, ΣΤ΄ Τάξεις: Εορτασμός 28ης Οκτωβρίου**

Την Πέμπτη 24 Οκτωβρίου 2013 οι μαθητές των Ε΄ και ΣΤ΄ τάξεων του Α΄ Αρσακείου Τοσιτσείου Δημοτικού Σχολείου Εκάλης θα παρακολουθήσουν τον εορτασμό της 28ης Οκτωβρίου στο θέατρο των Αρσακείων Τοσιτσείων Σχολείων.

**Δευτέρα 28/10/2013 ΣΤ΄ Τάξη: Παρέλαση**

Την Δευτέρα 28 Οκτωβρίου 2013 οι μαθητές της ΣΤ΄ τάξης του Α΄ Αρσακείου Τοσιτσείου Δημοτικού Σχολείου Εκάλης θα λάβουν μέρος στην παρέλαση που θα γίνει στην πλατεία της Άνοιξης.